สวัสดีครับ วันนี้ผมมาเดินช๊อปปิ้งของตกแต่งบ้างที่อีเกีย...เลยถือโอกาสแวะหาร้านอร่อย จนมาเจอกันร้านนี้ครับ

ร้านเหลา ซาน ตง เป็นร้านสุกี้จานหมุนที่ตกแต่งสไตล์โมเดิร์น โดยอาหารมีทั้งแบบจานเดี่ยวและแบบบุฟเฟ่ต์ ซึ่งวันนี้ผมจัดแบบบบุฟเฟ่ต์ครับ

พอเข้ามาน้องๆ บริกรดูแลดีมากจนนึกว่านี่ทานที่โรงแรมหรูเลยทีเดียวครับ จุดเด่นของร้านคือการมีน้ำซุปให้เลือกถึง 6 แบบ โดยวันนี้ผมขอชิมซุปซี่โครงหมูกับซุปหูฉลามก่อนนะครับ

จากนั้นผมก็เลือกช๊อปอาหารที่อยู่บนสายพาน อาหารมีให้เลือกหลากหลายทีเดียวครับ แต่มีจุดที่ทำให้ผมชอบแผนการตลาดของที่นี่ขึ้นมานิดครับ ทางร้านให้เราเลือกอาหารจานพิเศษเพิ่มในเซ็ตว่าจะทานเป็ดย่างกับข้าวสวยร้อนๆ หรือจะทานซีฟู๊ด

ผมมา 2 เลยจัดมาชิมทั้ง 2 อย่างครับ สาวนจัวเป็ดย่างผมยกให้ mk เพราะของที่นี่หนังกรอบเกินไปนิดจนทำให้เนื้อสัมผัสของเป็ดแห้งไปครับ ส่วนน้ำราดของเป็ดกลมกล่อมและอร่อยทีเดียว

ด้านเจ้าซีฟู๊ดสดใช้ได้ มีทั้งกุ้ง หอยนางรมตัวยักษ์ที่คัดขนาดใหญ่กว่าที่อยู่ในสายพาน หอยแมงภู่ และหอยเชลล์ยักษ์ อร่อยครับ

ตบท้ายด้วยของหวานที่เด็ดมากกับไอศครีมเจ้าโปรดของผม กับเผือกทอดที่ทำได้ร่วนอร่อย จริงๆ ยังมีบัวลอยน้ำขิงมาเสิร์ฟนะครับ แต่ผมขอคืนเพราะอิ่มจนทานไม่ไหว เสียดายครับอดชิมเมนูนี้มาฝากเลย